Perseides

Les **Perseides** o **Llárimes de San Llorienzu** son una conocida lluvia de meteoros anual que tien llugar la primer metá d'agostu al rodiu del día 12, cuando algama'l máximu númberu d'estrelles fugaces. El so radiante, esto ye, el so presuntu orixe, ta na constelación de Perséu.

## Historia
La primer observación de les Perseides de la que tenemos constancia foi va aproximao dos milenios, al rodiu del 36 e.C. en China. Darréu tenemos noticies de Xapón y Corea. N'Europa la primer observación conocida foi nel añu 811. Nel añu 1762 la primer tresmisión escrita foi la del llibru *Introduction a la Philosophie naturelle *del investigador de ciencies naturales neerlandés Pieter van Musschenbroeck, que dicía que tres el calor del branu podíen vese *estrelles cayer *nes ciudaes belga y neerlandesa de Leiden y Utrecht. Nel añu 1792 hubo un artículu nel periódicu de Pennsylvania *National Gazette* sobre una alta actividá de meteoros el 15 d'agostu, lliteralmente dicía: "in the month of August there are more meteors to be observed in the atmosphere, than at any other period of the year..." (nel mes d'agostu puen observase más meteoros na atmósfera qu'en cualquier otru periodu del añu...". L'investigador inglés Thomas Forster escribió nel so llibru *The Pocket Encyclopedia of Natural Phenomena* pal 10 d'agostu del añu 1827: "Falling Stars and Meteors abound about the time of year" (Les estrelles y meteoros que caen abonden nesta época del añu).  L'añu 1835 redactó l'astrónomu y estadísticu belga Adolphe Quetelet una noticia escrita sobre lala luvia de meteoritos na constelación de Perséu. Gracies a esto foi'l primer astrónomu que venceyó la lluvia de meteoritos d'agostu cola constelación de Perséu.

Llámense tamién *llárimes de San Llorienzu* por coincidir cola fiesta del Mártir Llorienzu'l 10 d'agostu, conmemorando'l martiriu que sufrió nel añu 258 al morrer sobre una parrilla.

## Orixe y apaición

Les Perseides tán compuestes de los restos de la disolución del  Cometa 109P/Swift-Tuttle. La tierra traviesa na so órbita al rodiu del 12 d'agostu'l rastru de polvu que dexó esti cometa nel espaciu. Los cachinos de polvo entren aína na atmósfera y faen brillar les sos molécules de gas. Les estrelles fugaces por eso nun son en sí mesmes nucleos de polvu ingriento, sinón que se faen visibles pol brillu de la recombinación del gas ionizao.

El periodu d'actividá total de les perseides va dende'l 17 de xunetu hasta'l 24 d'agostu. El númberu de meteoros aumenta según la tierra va averándose a l'antigua órbita del cometa, sobremanera cuando más s'avera, casu del añu 1992. Nos años 1991 y 1993 rexistrárone en condiciones ideales (THC) tases de más de 350 meteoros por hora. Anguaño la lluvia de meteoros algama un máximu d'al rodiu de 100 meteoros por hora.

## Desendolcu históricu

## Imáxenes

Ficheru:Perseiden Meteor (2009).jpg|Meteoru de les Perseides añu 2009. Pue reconocese n'esta imaxe la típica coloración verde.
Ficheru:Labeled-perseids.jpg|El Radiante asitiáu nel puntu de corte de la llinia blanca.
Ficheru:Perseids meteoroid in 2012 cut.jpg|Meteoru de les Perseides del añu 2012.
Ficheru:Meteor des Perseidenschauers 2012.jpg|La güelga verde d'un meteorú de les Perseides del añu 2012.
Ficheru:Perseiid.jpg|Meteoru de les Perseides del añu 2015.


## Enllaces d'interés
* Coming Perseid Meteor Storms  (inglés)
* Allgemeine Informationen, Geschichte und Links (alemán)
*  (alemán)
* Karte mit Radiantenpositionen  (alemán)

## Referencies